ai4bharat/Pralekha huggingface dataset:
ক্ষুদ্র, অতিক্ষুদ্রওমাঝারিশিল্পমন্ত্রক
কেভিআইসি-র ই-বিপণী পোর্টাল নতুন মাইলফলক স্পর্শ করল ; স্বদেশী পণ্য সামগ্রীর লেনদেন আরও বাড়ল
নয়াদিল্লী, ২৭ ফেব্রুয়ারি, ২০২১
খাদি ও গ্রামোদ্যোগ কমিশন -এর অনলাইন বিপণীতে জনগণের কাছ থেকে ভালো সাড়া মিলেছে। খাদি সামগ্রীর ই-বিপণী পোর্টাল  সূচনার কেবল ৮ মাসের মধ্যেই মোট লেনদেনের পরিমাণ দাঁড়িয়েছে ১ কোটি ১২ লক্ষের বেশি।
কমিশনের খাদি সামগ্রীর এই পোর্টালের সূচনা হয় গত বছরের ৭ই জুলাই। ইতিমধ্যেই এই পোর্টাল মারফৎ ১০ হাজারের বেশি গ্রাহকের বরাত দেওয়া খাদি সামগ্রী পৌঁছে দেওয়া হয়েছে। কমিশনের পক্ষ থেকে ১ লক্ষের বেশি খাদি সামগ্রী গ্রাহকের কাছে সরবরাহ করা হয়েছে। এই সময়ের মধ্যে অনলাইনে প্রত্যেক গ্রাহক গড়ে ১১ হাজার টাকার মতো খাদি সামগ্রী সংগ্রহ করেছেন। এ থেকেই খাদি সামগ্রীর ক্রমবর্ধমান জনপ্রিয়তা প্রতিফলিত হয়।
কেন্দ্রীয় অতিক্ষুদ্র, ক্ষুদ্র ও মাঝারি শিল্পোদ্যোগ মন্ত্রী শ্রী নীতিন গড়করি খাদি সামগ্রী বিপণনের ক্ষেত্রে এই ই-বাণিজ্যিক উদ্যোগের প্রশংসা করে বলেছেন, এরফলে আরও বেশি সংখ্যক মানুষের কাছে খাদি সামগ্রী পৌঁছে যাবে। একইসঙ্গে, খাদি সামগ্রী বিপণনের আরও প্রসার ঘটছে। খাদি সামগ্রীর এই ই-বিপণী উদ্যোগকে গেম চেঞ্জার বা আমূল পরিবর্তনকারী হিসেবে উল্লেখ করে শ্রী গড়করি বলেছেন, খাদি সামগ্রীর লেনদেনের পরিমাণ বার্ষিক ২০০ কোটি টাকায় নিয়ে যেতে এই উদ্যোগ গুরুত্বপূর্ণ ভূমিকা নেবে।
কমিশনের চেয়ারম্যান শ্রী বিনয় কুমার সাকসেনা বলেছেন, খাদি সামগ্রীর এই ই-বিপণী পোর্টাল চালু করার ক্ষেত্রে যাবতীয় খরচ খাদি ও গ্রামোদ্যোগ কমিশন বহন করেছে। তিনি আরও বলেন, খাদি সামগ্রীর এই ই-বিপণী পোর্টালের ফলে লক্ষ লক্ষ খাদি শিল্পীর উৎপাদিত সামগ্রী বিপণনের ক্ষেত্রে এক অভিন্ন মঞ্চ গড়ে উঠেছে। এরফলে, স্বদেশী সামগ্রী বিপণনের আরও প্রসার ঘটবে। বৃহত্তর অর্থে আত্মনির্ভর ভারত গঠনের ক্ষেত্রে কমিশনের এই উদ্যোগ সুদুর প্রসারী ভূমিকা নেবে। ইতিমধ্যেই কমিশন ৩১টি রাজ্য ও কেন্দ্রশাসিত অঞ্চলের কাছ থেকে খাদি সামগ্রী সরবরাহের জন্য অনলাইন বরাত পেয়েছে।
স্বরাষ্ট্র মন্ত্রক
স্বাধীনতা দিবস উদযাপন উপলক্ষে স্বরাষ্ট্র মন্ত্রী শ্রী অমিত শাহের শুভেচ্ছা; ভারতের ৭৪তম স্বাধীনতা দিবস উদযাপন উপলক্ষে স্বরাষ্ট্র মন্ত্রী নতুন দিল্লিতে তাঁর বাসভবনে জাতীয় পতাকা উত্তোলন করেছেন
নয়াদিল্লি, ১৫ অগাস্ট, ২০২০
কেন্দ্রীয় স্বরাষ্ট্র মন্ত্রী শ্রী অমিত শাহ স্বাধীনতা দিবস উদযাপন উপলক্ষে শুভেচ্ছা জানিয়েছেন। ভারতের ৭৪তম স্বাধীনতা দিবস উদযাপন উপলক্ষে স্বরাষ্ট্র মন্ত্রী আজ নতুন দিল্লিতে তাঁর বাসভবনে জাতীয় পতাকা উত্তোলন করেন। এই উপলক্ষে এক বার্তায় শ্রী শাহ বলেছেন, “স্বাধীনতা দিবস উপলক্ষে আমি ভারতের স্বাধীনতা সংগ্রামে যাঁরা অদম্য সাহসিকতা ও আত্মবলিদানের নিদর্শন রেখেছেন, তাঁদের সশ্রদ্ধ প্রণাম জানাই। আমি দেশের ঐক্য, অখন্ডতা ও নিরাপত্তার স্বার্থে সেই সমস্ত সাহসী মহিলা ও পুরুষদের শ্রদ্ধা জানাই, যাঁরা নিজের জীবন উৎসর্গ করেছেন”।
একগুচ্ছ ট্যুইটে শ্রী শাহ বলেন, “আজ আমরা অত্যন্ত গর্বিত যে, আমাদের স্বাধীনতা সংগ্রামীরা যে স্বাধীন, শক্তিশালী ও আত্মনির্ভর ভারতের স্বপ্ন দেখেছিলেন, তা প্রধানমন্ত্রী শ্রী নরেন্দ্র মোদীর সুদক্ষ নেতৃত্বে বাস্তবায়িত হয়েছে। একদিকে মোদী সরকার দরিদ্র ও বঞ্চিত শ্রেণীর মানুষকে আবাসন, বিদ্যুৎ ও স্বাস্থ্য বিমার সুযোগ পৌঁছে দিয়েছেন, অন্যদিকে ভারত এক শক্তিশালী দেশ হিসাবে আত্মপ্রকাশ করেছে”।
“এই স্বাধীনতা দিবসে আসুন আমরা সকলে প্রধানমন্ত্রী শ্রী নরেন্দ্র মোদীর আত্মনির্ভর ভারত গঠনের স্বপ্ন পূরণ করি এবং ‘মেক ইন ইন্ডিয়া’ পণ্য সামগ্রীর ব্যবহার ও প্রচলন বাড়িয়ে ভারতকে নতুন উচ্চতায় নিয়ে যাই। সকলকে স্বাধীনতা দিবসের শুভেচ্ছা”।
(CG/BD/SB
শিল্পওবাণিজ্যমন্ত্রক
কোভিড-১৯ এর ফলে ই-কমার্সের প্রভাব
নয়াদিল্লি, ১৮ সেপ্টেম্বর, ২০২০
কেন্দ্রীয় স্বরাষ্ট্র মন্ত্রক বিভিন্ন সময়ে লকডাউনের নিয়ম মানার ক্ষেত্রে নানা নিষেধাজ্ঞা জারি করেছে। শারীরিক দূরত্ব বজায় রাখাই যার মূল কারণ। খাদ্য, ওষুধ, চিকিৎসা সরঞ্জামের মতো অত্যাবশ্যক পণ্য সরবরাহের ক্ষেত্রে এই সময়ে ই-কমার্সকে উৎসাহ দেওয়া হয়েছে। যেহেতু এখনও মহামারী চলছে, তাই এই মুহূর্তে ই-কমার্সের প্রভাব সম্পর্কে মূল্যায়ন করাটা একটু তাড়াতাড়ি হয়ে যাবে।
ই-কমার্স সংস্থাগুলি যে জিনিসই সরবরাহ করুক না কেন, তাদের সবসময়েই নিবন্ধীকরণ করতে হয়। এই ধরনের সংস্থার ক্ষেত্রে কোনও ছাড়ের ব্যবস্থা নেই। যে জিনিসটি তারা সরবরাহ করুক না কেন, তার জন্য জিএসটি দিতে হবে। ই-কমার্স সংস্থাগুলি সরবরাহকৃত সামগ্রীর মূল্যের ওপর ১ শতাংশ হারে উৎসে কর সংগ্রহ পদ্ধতিতে কর জমা দেয়। জিএসটি আইন অনুসারে, নিবন্ধীকৃত প্রত্যেক ব্যক্তি যে কর জমা দেন, তার মূল্যায়ন নিজেই করেন। তিনি নির্দিষ্ট সময়ের পর কর সংক্রান্ত রিটার্ন দাখিল করেন। তাই, ই-কমার্স সংস্থাগুলি অন্যান্য পণ্য পরিষেবা সরবরাহকারীদের মতোই জিএসটি জমা দেয়।
রাজ্যসভায় আজ এক প্রশ্নের লিখিত জবাবে এই তথ্য দেন কেন্দ্রীয় শিল্প ও বাণিজ্য মন্ত্রী শ্রী পীযূষ গোয়েল।
(CG/CB/SB
শিল্পওবাণিজ্যমন্ত্রক
সিঙ্গাপুরে শুরু হল ষষ্ঠ আরসিইপি মন্ত্রী পর্যায়ের বৈঠক
নয়াদিল্লি, ৩০ আগস্ট, ২০১৮
সিঙ্গাপুরে আজ  শুরু হল ষষ্ঠ আঞ্চলিক সুসংহত অর্থনৈতিক অংশীদারিত্ব সংক্রান্ত বা আরসিইপি বাণিজ্য বিষয়ক মন্ত্রীদের সম্মেলন। ভারতীয় প্রতিনিধিদলের নেতৃত্ব দিচ্ছেন কেন্দ্রীয় বাণিজ্য ও শিল্প এবং অসামরিক বিমান মন্ত্রী শ্রী সুরেশ প্রভু।
দশটি আসিয়ানভুক্ত দেশ এবং ছ’টি আসিয়ান মুক্ত বাণিজ্য চুক্তি বা এফটিএ-ভুক্ত অংশীদার  দেশগুলির প্রতিনিধিদলের ঐ বৈঠকে শ্রী প্রভুও অংশ নিচ্ছেন। আজ এবং আগামীকাল বৈঠকটি চলবে। আরসিইপি-র সন্ধি সংস্থাপক দেশ হিসেবে ভারত অঙ্গাঙ্গিভাবে যুক্ত রয়েছে। লক্ষ্য একটাই – উচ্চমানের, সমতাবিধায়ক এবং সামুদয়িক পরিণামের জন্য কাজ করা। মন্ত্রীরা আরসিইপি-র বাণিজ্য সন্ধিস্থাপক কমিটিকে দিশা দেখাবে যাতে আলাপ-আলোচনা আরও এগিয়ে নিয়ে যাওয়া যায় ফলপ্রসূভাবে।
প্রসঙ্গত, আগামী পয়লা সেপ্টেম্বর শ্রী প্রভু ষষ্ঠ পূর্ব এশীয় অর্থনীতি বিষয়ক মন্ত্রীদের বৈঠকেও  অংশ নেবেন। এই বৈঠকে উপস্থিত থাকবেন দশটি আসিয়ানভুক্ত দেশ এবং আসিয়ানের আটটি আলাপ-আলোচনাকারী অংশীদার। এর মধ্যে অবশ্যই রয়েছে ভারত, চিন, মার্কিন যুক্তরাষ্ট্র, রাশিয়া, জাপান, দক্ষিণ কোরিয়া, অস্ট্রেলিয়া এবং নিউজিল্যান্ড। বর্তমানে, বিশ্বে যে আর্থিক পরিস্থিতি বিদ্যমান সে বিষয়ে আলাপ-আলোচনা করবেন মন্ত্রীরা। এছাড়া, নীতি-ভিত্তিক বহুমুখী বাণিজ্য ব্যবস্থা গড়ে তোলার বিষয়েও কথাবার্তা হবে।
এরপরেই রয়েছে পঞ্চদশ ভারত-আসিয়ান অর্থনীতি বিষয়ক মন্ত্রীদের বৈঠক যেখানে ভারত ও আসিয়ানভুক্ত দেশগুলির মধ্যে বাণিজ্য এবং অর্থনীতি সংক্রান্ত বিষয়গুলি নিয়ে পর্যালোচনা করা হবে। বৈঠক চলাকালীন দেশের বাণিজ্য মন্ত্রী ভারত ও আসিয়ানভুক্ত দেশগুলির মধ্যে মুক্ত বাণিজ্য চুক্তি বর্তমানে কি পর্যায়ে রয়েছে সে বিষয়েও পর্যালচনা করবেন।
CG/SSS/DM/….
(Visitor Counter : 66
প্রধানমন্ত্রীরদপ্তর
জি-২০ সম্মেলনের সমাপনী অনুষ্ঠানে প্রধানমন্ত্রীর বক্তব্যের বঙ্গানুবাদ
নতুন দিল্লি, ১০ সেপ্টেম্বর, ২০১৩
বন্ধুগণ,
ত্রৈকা স্পিরিটে আমাদের পূর্ণ আস্থা রয়েছে। আমরা ব্রাজিলকে আমাদের পূর্ণ সমর্থন দেব এবং আমরা নিশ্চিত যে তাঁদের নেতৃত্বে, জি-২০গোষ্ঠী আমাদের সমস্ত দেশের সম্মিলিত লক্ষ্যগুলিকে বাস্তবায়নের পথে এগিয়ে নিয়ে যাবে।
আমি ব্রাজিলের রাষ্ট্রপতি এবং আমার বন্ধু লুলা দ্য সিলভাকে আমার আন্তরিক শুভেচ্ছা জানাই৷ আর আমি তাঁর হাতে সভাপতিত্বের দায়িত্ব হস্তান্তর করছি।
আমি প্রেসিডেন্ট লুলাকে এই উপলক্ষ্যে তাঁর মতামত জানানোর জন্য আমন্ত্রণ জানাই।
সুধীবৃন্দ,
আপনারা সকলেই জানেন, নভেম্বর পর্যন্ত জি-২০ সভাপতিত্বের দায়িত্ব ভারতের হাতে রয়েছে। এখনো আড়াই মাস বাকি।
এই দুই দিনে আপনারা সবাই অনেক বক্তব্য তুলে ধরেছেন, পরামর্শ দিয়েছেন, অনেক প্রস্তাব রেখেছেন।
আমাদের অগ্রগতি কীভাবে ত্বরান্বিত করা যায় তা দেখার জন্য যে পরামর্শগুলি রাখা হয়েছে তা পর্যালোচনা করার দায়িত্ব আমাদের।
আমি প্রস্তাব রাখছি যে আমরা নভেম্বরের শেষে জি-২০ শীর্ষ সম্মেলনের আরেকটি ভার্চুয়াল অধিবেশন করব।
সেই অধিবেশনে আমরা এই শীর্ষ সম্মেলনের সময় গৃহীত সিদ্ধান্তগুলি পর্যালোচনা করতে পারি।
আমাদের টিম এই পর্যালোচনাগুলি বিস্তারিতভাবে আপনাদের সবার সাথে ভাগ করে নেবে।
আশা করি আপনারা সবাই এর সাথে যুক্ত হবেন।
সুধীবৃন্দ,
এটুকু বলেই আমি এই জি-২০ শীর্ষ সম্মেলনের সমাপ্তি ঘোষণা করছি।
এক পৃথিবী, এক পরিবার, এক ভবিষ্যৎ এর পরিকল্পনা সুন্দর হোক।
স্বস্তি অস্তু বিশ্বস্য!
অর্থাৎ, সমগ্র বিশ্বে আশা ও শান্তি সঞ্চারিত হোক।
১৪০ কোটি ভারতবাসীর পক্ষ থেকে এই মঙ্গলকামনা করে আপনাদের সবাইকে অনেক অনেক ধন্যবাদ।
(AC/SB
অসামরিকবিমানপরিবহণমন্ত্রক
ভারতের বন্দে ভারত মিশন-এর আওতায় ৬ কোটি ৭৫ লক্ষ মানুষকে দেশে ফিরিয়ে আনা হয়েছে
নতুন দিল্লি, ২১ মার্চ, ২০২১
কোভিড-১৯ মহামারি পরিস্থিতিতে বিদেশে বসবাসরত ভারতীয়দের দেশে ফিরিয়ে আনতে সরকার উল্লেখযোগ্য কর্মসূচি গ্রহণ করে । এরই অঙ্গ হিসেবে বন্দে ভারত মিশনের আওতায় ৬ কোটি ৭৫ লক্ষ মানুষকে দেশে ফিরিয়ে আনা হয়েছে ।
কেন্দ্রীয় অসামরিক বিমান চলাচল প্রতিমন্ত্রী শ্রী হরদ্বীপ সিং পুরী এক ট্যুইটবার্তায় জানিয়েছেন, এপর্যন্ত ৬ কোটি ৭৫ লক্ষ মানুষকে দেশে ফিরিয়ে আনা হয়েছে এবং প্রতিদিন এই সংখ্যা বাড়ছে । তিনি বলেন, ‘বিশ্বজুড়ে আটকে পড়া ভারতীয় নাগরিকদের ফিরিয়ে আনার জন্য এটি কেবল একটি মিশন নয়, বন্দে ভারত হল আশা ও সুখের এক মিশন ; লোকেদের জানানো যে সবচেয়ে কঠিন সময়েও সেই সব মানুষেরা একা পড়ে নেই।’
বিদেশে আটকে পড়া ভারতীয় নাগরিকদের দেশে ফিরিয়ে আনতে গত বছর ৭-ই মে থেকে বিশ্বের বৃহত্তম অভিযান প্রক্রিয়া শুরু করে সরকার ।
প্রাথমিকভাবে এয়ার ইন্ডিয়া এবং তার সহায়ক বিমান সংস্থা এয়ার ইন্ডিয়া এক্সপ্রেস এই অভিযানে যুক্ত হয় । এরপর অন্যান্য বিমান সংস্থাও এই কর্মসূচিতে যোগ দেয় ।
বিদেশে আটকে পড়া ভারতীয় নাগরিকদের বিমানে করে ফিরিয়ে আনার পাশাপাশি নৌ-জাহাজ গুলিকেও এই উদ্ধারকাজে লাগানো হয় ।
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ৬৪ কোটি ৬৫ লক্ষেরও বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে টিকাকরণের জন্য ৪ কোটি ৭৮ লক্ষেরও বেশি ডোজ রয়েছে
নতুন দিল্লি, ২ সেপ্টেম্বর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকার ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ৬৪ কোটি ৬৫ লক্ষ ৭ হাজার ১৬০টি টিকার ডোজ বিনামূল্যে সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে ৪ কোটি ৭৮ লক্ষ ৯৪ হাজার ৩০টি টিকার ডোজ হাতে রয়েছে।
CG/BD/AS/
(Visitor Counter : 168
প্রধানমন্ত্রীরদপ্তর
খেল রত্ন পুরস্কার এখন থেকে মেজর ধ্যানচাঁদ খেল রত্ন পুরস্কার হিসেবে পরিচিত হবে : প্রধানমন্ত্রী
নয়াদিল্লি, ৬ আগস্ট, ২০২১
প্রধানমন্ত্রী শ্রী নরেন্দ্র মোদী বলেছেন, দেশের বিভিন্ন প্রান্ত থেকে নাগরিকরা তাঁকে খেল রত্ন পুরস্কার মেজর ধ্যানচাঁদের নামে করার জন্য অনুরোধ জানিয়েছেন। প্রত্যেকের ইচ্ছাকে সম্মান দিয়ে খেল রত্ন পুরস্কার এখন থেকে মেজর ধ্যানচাঁদ খেল রত্ন পুরস্কার হিসেবে পরিচিত হবে।
প্রধানমন্ত্রী আরও বলেছেন, মেজর ধ্যানচাঁদ ভারতের প্রথম সারির একজন ক্রীড়াবিদ যিনি দেশকে সম্মান এনে দিয়েছেন এবং ভারত তাঁর জন্য গর্বিত। তাই, আমাদের দেশের সর্বোচ্চ ক্রীড়া সম্মানটি তাঁর নামে হওয়া যথাযথ।
একগুচ্ছ ট্যুইট বার্তায় প্রধানমন্ত্রী বলেছেন;
“অলিম্পিকে পুরুষ এবং মহিলা হকি দলের দুর্দান্ত পারফরম্যান্সে গোটা দেশ অভিভূত। ভারত জুড়ে হকির প্রতি আগ্রহ আবার নতুন করে দেখা দিচ্ছে , আগামীদিনের জন্য যা অত্যন্ত ইতিবাচক।
দেশের নানা প্রান্ত থেকে নাগরিকরা আমাকে অনুরোধ জানিয়েছেন মেজর ধ্যানচাঁদের নামে খেল রত্ন পুরস্কার দেওয়া হোক। আমি তাঁদের ভাবনাকে ধন্যবাদ জানাই।
তাঁদের ইচ্ছাকে সম্মান জানিয়ে খেল রত্ন পুরস্কার এখন থেকে মেজর ধ্যানচাঁদ খেল রত্ন পুরস্কার হিসেবে পরিচিত হবে!
জয় হিন্দ!
মেজর ধ্যানচাঁদ ভারতের প্রথম সারির একজন ক্রীড়াবিদ যিনি দেশকে সম্মান এনে দিয়েছেন এবং ভারত তাঁর জন্য গর্বিত। তাই, আমাদের দেশের সর্বোচ্চ ক্রীড়া সম্মানটি তাঁর নামে হওয়া যথাযথ।”
CG/CB/DM
(
অসামরিকবিমানপরিবহণমন্ত্রক
বিদেশ থেকে আসা যাত্রীদের জন্য কোভিড – ১৯ পরীক্ষা
নতুন দিল্লি, ১৬ই সেপ্টেম্বর, ২০২০
অসামরিক বিমান চলাচল মন্ত্রক, বিমান বন্দরে বিদেশ থেকে আসা যাত্রীদের আরটি -পিসিআর এর মাধ্যমে নমুনা পরীক্ষার অনুমতি দিয়েছে।
এর জন্য যে নির্দেশিকা মেনে চলতে হবে, সেটি হলঃ
১) বিমান বন্দর পরিচালন কর্তৃপক্ষকে আরটি – পিসিআর এর মাধ্যমে নমুনা পরীক্ষা এবং যাদের নমুনা পরীক্ষা করা হবে, তাদের অপেক্ষা করার জন্য জায়গার ব্যবস্থা করতে হবে।
২) অপেক্ষা করার জায়গাটি বিমান ওঠা – নামার জায়গা থেকে দূরে হতে হবে। এখানে কারোর অনধিকার প্রবেশ চলবে না। কেন্দ্রীয় স্বাস্থ্য ও পরিবার কল্যাণ মন্ত্রকের পরামর্শ অনুসারে এই জায়গাটিকে সংক্রমণ মুক্ত করতে হবে এবং যাত্রীদের শারীরিক দূরত্ব বজায় রাখতে হবে। ওয়াইফাই, খাদ্যপানীয়র ব্যবস্থা, শৌচালয় সহ প্রয়োজনীয় সুবিধের ব্যবস্থা করতে হবে। পরীক্ষা করার পর আর্থিক লেনদেনের জন্য নগদহীন ব্যবস্থাও রাখতে হবে।
৩) পরীক্ষার পরে ফলাফল না আসা পর্যন্ত বিমান বন্দর পরিচালন কর্তৃপক্ষ যাত্রীদের অপেক্ষা করার জন্য বিশেষ ব্যবস্থা করবে অথবা নির্ধারিত হোটেলে যাত্রীরা যাতে আইসোলেশনে থাকতে পারেন, সেই ব্যবস্থা করবে।
৪) আইসিএমআর এবং এনএবিএল – এর নিয়ম মেনে নমুনা সংগ্রহ করতে হবে।
৫) যাত্রীরা আরটি – পিসিআর এর পরীক্ষা করানোর জন্য ওয়েবসাইটে অথবা যথাযথ ব্যবস্থাপনার মধ্য দিয়ে বুকিং করতে পারবেন। নমুনা পরীক্ষা যেন নির্বিঘ্নে হয় কর্তৃপক্ষকে সেই ব্যবস্থা করতে হবে।
৬) ফলাফল না আসা পর্যন্ত যাত্রীদের পাসপোর্ট নমুনা সংগ্রহ এবং অপেক্ষার জায়গায় রাজ্য কর্তৃপক্ষের কাছে থাকবে।
৭) যদি ফলাফল নেগেটিভ আসে, তাহলেই সেই যাত্রী বের হয়ে অন্য বিমান ধরতে পারবেন। তবে, যদি রিপোর্ট পজিটিভ হয়, তাহলে রাজ্য কর্তৃপক্ষ আইসিএমআর – এর নিয়ম মেনে পরবর্তী পদক্ষেপ নেবে।
৮) অবৈধভাবে কোনো যাত্রী বিমান বন্দর থেকে বের হতে পারবেন না।
রাজ্যসভায় আজ এক প্রশ্নের লিখিত জবাবে এই তথ্য জানিয়েছেন, অসামরিক বিমান চলাচল মন্ত্রকের স্বাধীন দায়িত্বপ্রাপ্ত প্রতিমন্ত্রী শ্রী হরদীপ সিং পুরী।
(CG/CB/SFS
কেন্দ্রীয়মন্ত্রিসভা
জরুরি ক্রেডিট লাইন গ্যারান্টি প্রকল্পের সূচনার মাধ্যমে ৩ লক্ষ কোটি টাকা পর্যন্ত অতিরিক্ত অর্থ বরাদ্দে অনুমোদন দিয়েছে কেন্দ্রীয় মন্ত্রিসভা
নয়াদিল্লী, ২০ মে, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভা যে সব বিষয়ে অনুমোদন দিয়েছে তার মধ্যে রয়েছে, জরুরি ক্রেডিট লাইন গ্যারান্টি প্রকল্পের মাধ্যমে যোগ্য অতিক্ষুদ্র, ক্ষুদ্র ও মাঝারি শিল্পোদ্যোগ এবং আগ্রহী মুদ্রা ঋণ গ্রহীতাদের জন্য অতিরিক্ত ৩ লক্ষ কোটি টাকা পর্যন্ত তহবিল গঠন করা হবে।
এই প্রকল্পের অধীনে যোগ্য এমএসএমই এবং আগ্রহী মুদ্রা ঋণ গ্রহীতাদের জন্য জাতীয় ঋণ গ্যারান্টি ট্রাস্টি কোম্পানী লিমিটেড থেকে ১০০ শতাংশ গ্যারান্টিযুক্ত ঋণের সুবিধা পাওয়া যাবে। এরজন্য সরকারের চলতি এবং পরবর্তী তিনটি আর্থিক বছরের জন্য ৪১ হাজার ৬০০ কোটি টাকা খরচ করবে।
কোভিড-১৯এর কারণে অভূতপূর্ব পরিস্থিতিতে এমএসএমই-র ক্ষেত্রে উৎপাদন এবং অন্যান্য কাজ কর্ম মারাত্মকভাবে প্রভাবিত হয়েছে। সে কারণে জরুরি ক্রেডিট লাইন গ্যারান্টি প্রকল্প তৈরি করা হয়েছে। এই প্রকল্পের মূল লক্ষ্যই হল এমএসএমই-গুলি যে আর্থিক সংকটের মধ্যে পড়েছে তার মোকাবিলা করা । এজন্য এই প্রকল্পের মাধ্যমে ৩ লক্ষ কোটি টাকা পর্যন্ত আর্থিক তহবিল গঠন করা হয়েছে।
এই প্রকল্পটি জিইসিএল-এর অধীনে অনুমোদিত সমস্ত ঋণের ক্ষেত্রে প্রযোজ্য হবে। এরফলে বর্তমান পরিস্থিতিতে এমএসএমই-গুলি কাজ চালিয়ে যেতে পারবে। এই প্রকল্পটি অর্থনীতিতে ইতিবাচক প্রভাব ফেলবে এবং অর্থনীতিকে পুনরুজ্জীবনে সহায়তা করবে।
(CG/SS/NS
বিজ্ঞানওপ্রযুক্তিমন্ত্রক
বিজ্ঞান যোগাযোগ গড়ে তুলতে বিখ্যাত বিজ্ঞানের বইগুলি গুরুত্বপূর্ণ ভূমিকা পালন করে থাকে; জানালেন কেন্দ্রীয় বিজ্ঞান এবং প্রযুক্তি দপ্তরের সচিব
নয়াদিল্লি, ৩০ মে, ২০১৯
নতুন দিল্লির বিজ্ঞান ভবনে গতকাল বুধবার এক অনুষ্ঠানে বিজ্ঞান প্রসার প্রকাশিত চারটি বিজ্ঞান ভিত্তিক বই-এর উদ্বোধন করেছেন কেন্দ্রীয় বিজ্ঞান এবং প্রযুক্তি দপ্তরের সচিব প্রফেসর আশুতোষ শর্মা। এই চারটি বই হল- ডঃ ফিলিক্স বাস্টের লেখা ‘ভয়েজ টু আর্ন্টাটিকা’, ডঃ গোবিন্দ ভট্টাচার্যের লেখা ‘স্টোরি অফ কনসাসনেস’, ডঃ রমেশ শিশুর লেখা ‘অ্যান অটোবায়োগ্রাফি অফ মুন’ এবং ডঃ এম এস এস মূর্তির লেখা ‘শম্ভুনাথ দে- দা ডিসকভারি অফ কলেরা টক্সিন'।
অনুষ্ঠানের ভাষনে প্রফেসর আশুতোষ শর্মা জানান, বিখ্যাত বিজ্ঞান ভিত্তিক বইগুলি বিজ্ঞান যোগাযোগের ক্ষেত্রে গুরুত্বপূর্ণ ভূমিকা পালন করে থাকে। তিনি বলেন, কলেরার টীকা আবিস্কারের ক্ষেত্রে শম্ভুনাথ দে যে উদ্যোগ নিয়েছিলেন তা দেশের লোকের কাছে এতদিন অজানাই ছিল। কিন্তু এখন আশা করা যায় এই বই প্রকাশের পর লোকে তা জানতে পারবে। প্রফেসর শ্রী শর্মা বলেন, ভয়েজ টু আর্ন্টাটিকা বইটি হল আর্ন্টাটিকার ওপর একটি নির্ভরযোগ্য বই। তিনি আরও বলেন, স্টোরি অফ কনশাসনেস বইটিতে ব্যাখ্যা করা হয়েছে, কিভাবে কোটি কোটি বছর ধরে মানুষের চেতনাবোধ গড়ে উঠেছে এবং মানবজাতির অগ্রসরের সঙ্গে সঙ্গে কিভাবে তার প্রতিচ্ছবি শরীর থেকে মনে স্হানান্তরিত হয়েছে, যা সভ্যতার বিকাশে অগ্রণী ভূমিকা পালন করেছে। অ্যান অটোবায়োগ্রাফি অফ মুন বইটিতে গল্প বলার ছলে চাঁদের বৈশিষ্ট্যের কথা এমনভাবে পাঠকদের সামনে তুলে ধরা হয়েছে যা যুব-পাঠকদের আকৃষ্ট করবে বলে জানান প্রফেসর শ্রী শর্মা।
অনুষ্ঠানে উপস্হিত বিজ্ঞান প্রসারের অধিকর্তা ডঃ নকুল পরাসর ভাষনে জানান এই বই প্রকাশ করার উদ্দেশ্যই হল বিজ্ঞান যোগাযোগকে আরও জনপ্রিয় করা এবং সমাজের কাছে বিজ্ঞানের বার্তাকে পৌঁছে দেওয়া।
বই প্রকাশ অনুষ্ঠানে চারজন লেখকও উপস্হিত ছিলেন।
SSS/SS/NS
(Visitor Counter : 177
প্রতিরক্ষামন্ত্রক
ভারতীয় স্বশস্ত্র বাহিনী আজ প্রবীণ দিবস উদযাপন করেছে
নয়াদিল্লী, ১৪ জানুয়ারি, ২০২১
১৯৫৩ সালের আজকের দিনে  ভারতীয় স্বশস্ত্র বাহিনীর প্রথম কমান্ডার ইন-চিফ, ফিল্ড মার্শাল কে এম কারিয়াপ্পা কর্মজীবন থেকে অবসর নেন। সেই দিনটির স্মরণে ভারতীয় স্বশস্ত্র বাহিনীর উদ্যোগে আজ পঞ্চম প্রবীণ দিবস উদযাপন অনুষ্ঠানের আয়োজন করা হয়। এই উপলক্ষ্যে এদিন সকালে নতুন দিল্লীর জাতীয় যুদ্ধ স্মারক স্থলে প্রবীণ ব্যক্তিদের উপস্থিতিতে শহীদদের প্রতি শ্রদ্ধা জ্ঞাপন করেন ভাইস অ্যাডমিরাল আর হরিকুমার।
এই অনুষ্ঠানে প্রধান অতিথি হিসেবে উপস্থিত ছিলেন নৌবাহিনীর প্রধান অ্যাডমিরাল করমবীর সিং। তিনি একাধিক প্রবীণ ব্যক্তিদের সঙ্গে কথা বলেন। অনুষ্ঠানে সেনাপ্রধান এম এম নারভানে এবং বায়ুসেনা প্রধান আর কে ভাদোরিয়া উপস্থিত ছিলেন। কোভিড নিয়মবিধি মেনে এই অনুষ্ঠানের আয়োজন করা হয়।
সেনাপ্রধান জানান, কোভিড মহামারীর মধ্যে বিভিন্ন কল্যাণমূলক গৃহিত কর্মসূচির মধ্যে অন্যতম হল এটি। তিনি 'স্বর্ণিম বিজয় বর্ষ' উদযাপনের মাধ্যমে ৭১এর স্বাধীনতা যুদ্ধে জড়িত প্রবীণদের প্রতি বিশেষ শ্রদ্ধা জ্ঞাপন করেন। নৌসেনা প্রধান অ্যাডমিরাল করমবীর প্রবীণদের সুস্থতার জন্য একাধিক পরিষেবা চালু করা হয়েছে বলে জানান এবং এ বিষয়ে প্রবীণদের মূল্যবান পরামর্শও দিতে বলেন। তিনি ৭১এর যুদ্ধের সময় সাহসী, বীর সেনানীদের উদ্দেশে ‘স্বর্ণিম বিজয় বর্ষ’ উপলক্ষ্যে একটি গানের সিডিও প্রকাশ করেন। এদিন অনুষ্ঠানে বায়ুসেনার পক্ষ থেকে ‘বায়ু সংবেদনা’ নামে একটি ম্যাগাজিনও প্রকাশ করা হয়।
অর্থমন্ত্রক
জিএসটি দাখিলের প্রক্রিয়ার সরলীকরণ
নয়াদিল্লি, ৫ জুলাই, ২০১৯
পণ্য ও পরিষেবা কর দাখিল প্রক্রিয়া আরও সরল করা হয়েছে। পেট্রোল ও ডিজেলের ওপর বিশেষ অতিরিক্ত আন্তঃশুল্ক এবং সড়ক ও পরিকাঠামো সেস এক টাকা করে বাড়ানো হয়েছে। সোনা ও মূল্যবান ধাতুর সীমাশুল্ক ১২.৫ শতাংশ বৃদ্ধি পাচ্ছে এবং তামাকজাত দ্রব্য ও অপরিশোধিত তেলের ওপর ন্যূনতম আন্তঃশুল্ক ধার্য করা হয়েছে। ২০১৯-২০ কেন্দ্রীয় বাজেটে এই গুরুত্বপূর্ণ প্রস্তাবগুলি রাখা হয়েছে। কয়েকটি প্রতিরক্ষা সরঞ্জাম আমদানির ক্ষেত্রে সীমাশুল্কের ছাড় দেওয়া হবে। কাঁচামাল ও মূলধনী দ্রব্যের সীমাশুল্ক কম করা এবং কাঁচা ও আংশিক প্রক্রিয়াজাত চামড়ার দ্রব্যের রপ্তানি শুল্ক যথাযথ হারে ধার্য করার বিষয়গুলিও উল্লেখ করা হয়েছে।
আজ সংসদে বাজেট পেশ করে কেন্দ্রীয় অর্থ ও কর্পোরেট বিষয়ক মন্ত্রী শ্রীমতী নির্মলা সীতারমন পণ্য ও পরিষেবা কর দাখিলের প্রক্রিয়ার সরলীকরণ ছাড়াও দ্রব্যসামগ্রী সরবরাহকারীদের জন্য কর ছাড়ের সীমা ২০ লক্ষ টাকা থেকে বাড়িয়ে ৪০ লক্ষ টাকা পর্যন্ত করা হবে বলে জানান। বার্ষিক ৫ কোটি টাকার কম লেনদেন থাকলে করদাতাদের ত্রৈমাসিক রিটার্ন দাখিল করতে হবে। রিটার্ন তৈরির সফ্টওয়্যার বিনামূল্যে ক্ষুদ্র ব্যবসায়ীদের কাছে পৌঁছে দেওয়া হয়েছে।
বাজেটে বৈদ্যুতিন ইনভয়েস ব্যবস্থা চালুর প্রস্তাব রাখা হয়েছে। অর্থমন্ত্রী বলেন, অপ্রত্যক্ষ কর ক্ষেত্রে গুরুত্বপূর্ণ পরিবর্তন এসেছে। এটি একটি বড় মাপের সংস্কার বলে মন্ত্রী জানান। জিএসটি পর্ষদকে অভিনন্দন জানিয়ে অর্থমন্ত্রী বলেন, জিএসটি রূপায়ণের প্রারম্ভিক পর্যায়ে গুরুত্বপূর্ণ সমস্যা সমাধান করতে কেন্দ্রীয় সরকার ও বিভিন্ন রাজ্য সরকার সক্রিয়ভাবে কাজ করেছে। মন্ত্রী বলেন, জিএসটি-র হার লক্ষ্যণীয় মাত্রায় কমানো হয়েছে যার ফলে বার্ষিক ৯২ হাজার কোটি টাকা কর ছাড় দেওয়া হয়েছে।
বাজেটে ‘সবকা বিশ্বাস মামলা নিষ্পত্তি প্রকল্প, ২০১৯’ চালু করা হয়েছে যাতে ৩.৭৫ লক্ষ কোটি টাকার কর সংক্রান্ত মামলার দ্রুত নিষ্পত্তি হয়।
সীমাশুল্কের বিষয়ে অর্থমন্ত্রী বলেন, দেশের সীমান্ত রক্ষার উদ্দেশ্যগুলি পূরণের লক্ষ্যে কিছু সিদ্ধান্ত গ্রহণ করা হয়েছে। ‘মেক ইন ইন্ডিয়া’র প্রসার, আমদানির ওপর নির্ভরতা কমানো, অতিক্ষুদ্র, ক্ষুদ্র ও মাঝারি শিল্পোদ্যোগকে রক্ষা করা, পরিশ্রুত শক্তির প্রসার, অত্যাবশ্যক নয় যে পণ্যসামগ্রী সেগুলির আমদানি বন্ধ করা। প্রতিরক্ষা আধুনিকীকরণের স্বার্থে কয়েকটি প্রতিরক্ষা সরঞ্জাম আমদানির ওপর সীমাশুল্ক ছাড়ের প্রস্তাব রয়েছে।
দেশের উৎপাদন শিল্পের প্রসারের স্বার্থে কিছু সামগ্রীর সীমাশুল্ক বাড়ানো হয়েছে। পিডিসি, কাজু বাদাম, ভিনাইল ফ্লোরিং, টাইল্স, মেটাল ফিটিংস, আসবাবপত্রের ফিটিং, যানবাহনের যন্ত্রাংশ, সিন্থেটিক রাবার, মার্বেল, অপটিক্যাল ফাইবার, সিসিটিভি ক্যামেরা, আইপি ক্যামেরা, ডিজিটাল ও নেটওয়ার্ক ভিডিও রেকর্ডার এই তালিকায় পড়ে। দেশে প্রস্তুত কিছু বৈদ্যুতিন সামগ্রীর সীমাশুল্কের ওপর ছাড় দেওয়ার প্রস্তাব করা হয়েছে। আমদানিকৃত বইয়ের ওপর ৫ শতাংশ সীমাশুল্ক ধার্য হবে।
দেশীয় উৎপাদন শিল্পের স্বার্থে কিছু কাঁচামাল ও মূলধনী সামগ্রীর সীমাশুল্ক কমানোর প্রস্তাব রয়েছে। এই তালিকায় আছে সিআরজিও,সিসি, প্রোপিলিন অক্সাইড, ন্যাপথা ইত্যাদি। বৈদ্যুতিন যানের কিছু যন্ত্রাংশের ওপর শুল্ক ছাড়ের কথা ঘোষণা করেছেন অর্থমন্ত্রী।
CG/SC/DM
(Visitor Counter : 130
মহাকাশদপ্তর
মিশন গগণযান
নতুন দিল্লি, ২৩ মার্চ, ২০২২
গগণযান কর্মসূচির আওতায় বর্তমানে বেশ কিছু পদক্ষেপ নেওয়া হয়েছে। বেঙ্গালুরুতে একটি মহাকাশচারী প্রশিক্ষণ সুবিধা কেন্দ্র চালু করা হয়েছে। এই নতুন প্রশিক্ষণ সুবিধা কেন্দ্রে, মহাকাশচারীদের প্রশিক্ষণের কাজ খুব ভালোভাবে চলছে। গগণযানের সমস্ত ব্যবস্থাপনার জন্য পরিল্পনা সম্পন্ন হয়েছে। এগুলি বাস্তবায়িত করা হচ্ছে। হিউম্যান রেটেড ক্রায়োজেনিক ইঞ্জিনের দীর্ঘমেয়াদী যোগ্যতা পরীক্ষা এবং হিউম্যান রেটেড বিকাশ ইঞ্জিনের প্রথম পর্যায়ের পরীক্ষা সম্পন্ন হয়েছে। এমনকি গগণযান সার্ভিস মডিউল প্রপালশন ব্যবস্থাপনার জন্য প্রথম পর্যায়ের পরীক্ষা শেষ হয়েছে। অরবিটাল মডিউল প্রস্তুতির জন্য ইন্টিগ্রেশন সুবিধা নির্মাণ প্রায় শেষের পথে। জাতীয় এবং আন্তর্জাতিক উভয় সংস্থার সঙ্গে সমঝোতা স্বাক্ষর, চুক্তি এবং বাস্তবায়ন ব্যবস্থা সম্পর্কিত কাজকর্ম ভালোভাবে এগিয়ে চলেছ। বিভিন্ন মানব-কেন্দ্রিক পণ্যের নকশা সম্পন্ন হয়েছে। মাইক্রোগ্রাভিটি পরীক্ষা-নিরীক্ষার উন্নয়ন সম্পর্কিত কাজ শুরু হয়েছে। সরকার গগণযান সম্পর্কিত বিভিন্ন কাজকর্ম যেমন – হার্ডওয়ার তৈরি, সরবরাহ, ভার্চুয়াল রিয়েলিটি সিমুলেটর ইত্যাদির জন্য বেসরকারি ক্ষেত্র ও স্টার্ট-আপ সংস্থাগুলিকে উৎসাহিত করছে।
লোকসভায় আজ লিখিত উত্তরে একথা জানিয়েছেন পেনশন গণঅভিযোগ, কর্মীবর্গ এবং প্রধানমন্ত্রী দপ্তরের প্রতিমন্ত্রী ডাঃ জিতেন্দ্র সিং।
CG/SS/SKD/
(Visitor Counter : 130
প্রধানমন্ত্রীরদপ্তর
প্রধানমন্ত্রী ইতালিয়ান হিন্দু ইউনিয়নের প্রতিনিধিদের সঙ্গে সাক্ষাৎ করেছেন
নতুন দিল্লি, ৩০শে অক্টোবর, ২০২১
প্রধানমন্ত্রী শ্রী নরেন্দ্র মোদী ইতালিয়ান হিন্দু ইউনিয়ন – সনাতন ধর্ম সংঘের প্রতিনিধি সহ বিভিন্ন সংগঠনের সদস্যদের সঙ্গে সাক্ষাৎ এবং মতবিনিময় করেছেন। ভারতীয় সংস্কৃতিকে ইতালিতে প্রচার করার জন্য প্রধানমন্ত্রী তাঁদের ভূমিকার প্রশংসা করেন।
CG/CB/SFS
(
ভারতের প্রতিযোগিতা কমিশন
রিলায়েন্স রিটেল ভেঞ্চার্স লিমিটেডের মেট্রো ক্যাশ অ্যান্ড ক্যারি ইন্ডিয়া প্রাইভেট লিমিটেডকে অধিগ্রহণের প্রস্তাবে সিসিআই-এর অনুমোদন
নয়াদিল্লি, ১৫ মার্চ, ২০২৩
কম্পিটিশন কমিশন অফ ইন্ডিয়া  মেট্রো ক্যাশ অ্যান্ড ক্যারি ইন্ডিয়া প্রাইভেট লিমিটেডকে রিলায়েন্স রিটেল ভেঞ্চার্স লিমিটেড দ্বারা অধিগ্রহণের প্রস্তাবটি অনুমোদন করেছে। মেট্রো ক্যাশ অ্যান্ড ক্যারি ইন্ডিয়া প্রাইভেট লিমিটেডের সমস্ত শেয়ার রিলায়েন্স রিটেল ভেঞ্চার্স লিমিটেড অধিগ্রহণ করবে।
অধিগ্রহণকারী সংস্থাটি রিলায়েন্সে ইন্ডাস্ট্রিজ লিমিটেডের অধীনস্থ একটি সংস্থা। এই প্রতিষ্ঠান ভারতে খাদ্য, মুদিখানার দ্রব্যসামগ্রী, জামাকাপড়, জুতো সহ বিভিন্ন পণ্য পাইকারি ও খুচরো বিক্রি করে।
(PG/CB/DM
খাদ্যপ্রক্রিয়াকরণশিল্পমন্ত্রক
খাদ্য প্রক্রিয়াকরণ শিল্প ক্ষেত্রে প্রত্যক্ষ বিদেশি বিনিয়োগ
নয়াদিল্লি, ১১ ফেব্রুয়ারি, ২০২২
শিল্প প্রসার ও অভ্যন্তরীণ বাণিজ্য দপ্তর প্রত্যক্ষ বৈদেশিক বিনিয়োগ নীতি এবং এ সংক্রান্ত তথ্য তদারকি করে। খাদ্য প্রক্রিয়াকরণ ক্ষেত্রে ২০০০ সালের এপ্রিল মাস থেকে ২০২১-এর নভেম্বর মাস পর্যন্ত মোট প্রত্যক্ষ বিদেশি বিনিয়োগের পরিমাণ ১০.৮৮ বিলিয়ন মার্কিন ডলার।
শিল্প প্রসার ও অভ্যন্তরীণ বাণিজ্য দপ্তরের তথ্যানুযায়ী, ভারতীয় খাদ্য প্রক্রিয়াকরণ ক্ষেত্রে বেশ কয়েকটি আন্তর্জাতিক খ্যাতনামা সংস্থা বিনিয়োগ করেছে। এর মধ্যে রয়েছে – বেলজিয়ামের বিএসএ ইন্টারন্যাশনাল, মরিশাসের ক্যাডবেরি শোয়েপস মরিশাস লিমিটেড, গ্রেট ব্রিটেনের ইউনিলিভার পিএলসি, সিঙ্গাপুরের ওরাকল এশিয়া প্যাসিফিক প্রাইভেট লিমিটেড, মরিশাসের প্যাপসিকো পেনিমেক্স আইএনসি লিমিটেড প্রভৃতি। খাদ্য প্রক্রিয়াকরণ শিল্পের সঙ্গে যুক্ত সংস্থাগুলিকে ঋণদান সম্পর্কিত তথ্য ভারতীয় রিজার্ভ ব্যাঙ্ক প্রকাশ করে থাকে। সেই অনুসারে, ১৯৯০ সাল থেকে ২০২১ সালের মার্চ মাস পর্যন্ত শিল্প সংস্থাগুলিকে দেওয়া মোট ঋণ সহায়তার মধ্যে খাদ্য প্রক্রিয়াকরণ ক্ষেত্রে দেওয়া ঋণের পরিমাণ প্রায় ৫.৩৭ শতাংশ।
রাজ্যসভায় আজ এক লিখিত জবাবে একথা জানান খাদ্য প্রক্রিয়াকরণ প্রতিমন্ত্রী শ্রী প্রহ্লাদ সিং প্যাটেল।
CG/BD/SB
(Visitor Counter : 63